131वीं सालगिरह पर कांग्रेसी हुए भाजपा पर हमलावर
जयपुर| कांग्रेससोमवार को 131 साल की हो गई। सालगिरह पर कांग्रेस मुख्यालय में आयोजित संगोष्ठी में पार्टी नेताओं के निशाने पर भाजपा ही रही। प्रदेश अध्यक्ष सचिन पायलट ने आरोप लगाया कि भाजपा जनभावनाओं काे भड़काकर अपना हित साधती है। लेकिन, कांग्रेस ने कभी भी भावनाओं को भड़का कर उसका लाभ नहीं उठाया। कांग्रेस प्रदेश मुख्यालय में सोमवार को आयोजित स्थापना दिवस समारोह में पायलट ने कहा कि आजादी मिलने के बाद कांग्रेस के सामने बड़ी चुनौतियां थी। अंग्रेजी दास्तां से मुक्त हुए देश को आगे बढ़ाने का जिम्मा पार्टी पर था। परिस्थितियों के साथ कांग्रेस ने खुद को बदला है। देश के सामने जब भी कोई चुनौती आती है, तब जनता आश्वस्त रहती है कि कांग्रेस ही देश को हर मुश्किल दौर से निकालने सही दिशा देने में सक्षम है।
महंगाई के लिए भाजपा जिम्मेदार
पूर्वअध्यक्ष डॉ. बी. डी. कल्ला ने भाजपा पर संवैधानिक मूल्यों के खिलाफ काम करने का आरोप लगाते हुए देश में बढ़ी महंगाई के लिए भाजपा को जिम्मेदार बताया। उन्होंने उपस्थित कांग्रेसजनों से आह्वान किया कि हम सभी कांग्रेसजनों को जनता के बीच में जाकर उनकी समस्याओं का समाधान करना चाहिए।
नौजवानोंतक पहुंचाएं विचारधारा
पूर्वअध्यक्ष डॉ. चंद्रभान ने कहा कि पुरानी पीढ़ी से जो विरासत हमें मिली है, उसे नौजवानों तक पहुंचाकर कांग्रेस विचारधारा को प्रसारित करना चाहिए। पूर्व केंद्रीय नमोनारायण मीणा ने कहा कि कांग्रेस ने सदैव आमजन के विकास को केंद्र में रखकर योजनाएं बनाई एवं देश के समग्र विकास को अंजाम दिया।
bho_Deva hin_Deva hin_Deva hin_Deva hin_Deva hin_Deva